Virallinen lehti nro C 359 , 23/11/1998 s. 0098



A4-0359/98 Päätöslauselma komission kertomuksesta Euroopan parlamentille, neuvostolle, talous- ja sosiaalikomitealle ja alueiden komitealle pk-yritysten ja käsiteollisuuden hyväksi toteutetun toiminnan yhteensovittamisesta 1997 (KOM(97)0610 - C4-0019/98) Euroopan parlamentti, joka - ottaa huomioon komission kertomuksen (KOM(97)0610 - C4-0019/98), - ottaa huomioon 45 artiklan 2 kohdan mukaisesti jätetyn Robles Piquerin päätöslauselmaesityksen pk-yritysten laatutodistuksesta (B4-0106/98), - ottaa huomioon 45 artiklan 2 kohdan mukaisesti jätetyn Ferrerin päätöslauselmaesityksen pienistä ja keskisuurista yrityksistä (B4-0430/98), - ottaa huomioon 19. syyskuuta 1996 antamansa lausunnon ehdotuksesta neuvoston päätökseksi kolmannesta monivuotisesta ohjelmasta pk-yritysten hyväksi Euroopan unionissa 1997 - 2000 (KOM(96)0098 - C4-0232/96 - 96/0087(CNS)) ((EYVL C 320, 28.10.1996, s. 153.)), - ottaa huomioon 24. huhtikuuta 1997 antamansa päätöslauselman komission tiedonannosta neuvostolle ja Euroopan parlamentille yhtenäisestä ohjelmasta pienten ja keskisuurten yritysten ja käsiteollisuuden hyväksi (KOM(96)0329 - C4-0490/96) ((EYVL C 150, 19.5.1997, s. 47.)), - ottaa huomioon 18. syyskuuta 1997 antamansa päätöslauselman Euroopan pk-yritysten seurantakeskuksen neljännestä vuosittaisesta kertomuksesta (1996) (C4-0292/97) ((EYVL C 304, 6.10.1997, s. 134.)), - ottaa huomioon 1. huhtikuuta 1998 antamansa lausunnon ehdotuksesta neuvoston päätökseksi innovatiivisille ja työpaikkoja luoville pienille ja keskisuurille yrityksille (pk-yrityksille) tarkoitetuista rahoitustukitoimenpiteistä - Kasvua ja työllisyyttä koskeva aloite (KOM(98)0026 - C4-0138/98 - 98/0024(CNS)) ((EYVL C 138, 4.5.1998, s. 93.)), - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja tutkimusta, teknologista kehittämistä ja energia-asioita käsittelevän valiokunnan, työllisyys- ja sosiaaliasiain valiokunnan ja aluepoliittisen valiokunnan antamat lausunnot (A4-0359/98), A. ottaa huomioon, että pk-yritysten osuus muista kuin primaarisektorin yrityksistä on 99,8 prosenttia ((Euroopan pk-yritysten seurantakeskuksen viides vuosikertomus 1997.)) ja että pk-yritykset työllistävät 66 prosenttia koko työväestöstä, B. ottaa huomioon, että pk-yritykset työllistävät suhteellisen paljon naisia, nuoria ja vähemmän koulutettuja henkilöitä, C. katsoo, että pk-yritykset edistävät taloudellista demokratiaa, riskien hajauttamista ja tuotteiden ja palvelujen jakelua maaseudulla, D. katsoo, että pk-yritysten ja käsiteollisuuden hyväksi toteutetun toiminnan yhteensovittamisella on kaksi tavoitetta, eli yhtäältä pk-yritysulottuvuuden sisällyttäminen yhteisön politiikkoihin ja toisaalta pk-yritysten yhteisön ohjelmiin osallistumisen lisääminen, E. katsoo, että pk-yrityspolitiikka kuuluu suuressa määrin jäsenvaltioiden toimivaltaan, minkä vuoksi sitä on yhteensovitettava sekä sisäisesti (komission yksiköiden välillä) että myös ulkoisesti (jäsenvaltioiden kanssa ja niiden kesken), F. ottaa huomioon, että kertomuksessa käsitellään kahta aluetta: - pk-yritysten hallinnollisen, oikeudellisen, taloudellisen, verotuksellisen ja sosiaalisen toimintaympäristön parantamista ja - pk-yritysten tukemiseksi tarkoitettuja ohjelmia ja toimenpiteitä (rahoituksen ja luottojen saanti, rakenteellinen tuki ja innovaatio, tutkimus ja kehitys, tuki eurooppalaistamisessa ja kansainvälistämisessä, kilpailukyvyn parantaminen, yrittäjähengen edistäminen, erityiskohderyhmien tukeminen), G. katsoo, että Euroopan parlamentilla on jo useasti ollut mahdollisuus ilmaista kantansa pk-yrityspolitiikan eri puolista ja että sen suhtautuminen asiaan ei ole oleellisesti muuttunut; 1. Pitää myönteisenä tätä yhteensovittamiskertomusta, joka on laaja ja kattava katsaus yhteisön pk-yrityspolitiikasta; 2. Pitää myönteisenä sitä, että kertomus on julkaistu käytännöllisen esitteen muodossa, ja kehottaa levittämään tätä esitettä laajalti pk-yritysten antaman ja niitä koskevan tiedon lisäämiseksi; 3. Tukee kantaa, jonka mukaan pieni ja keskisuuri yritys ei ole suuryritys pienoiskoossa, vaan sillä on omat erityiset piirteensä, jotka on otettava huomioon toimintalinjoja luotaessa; 4. Yhtyy täysin komission mielipiteeseen siitä, että yritysmaailmaa koskevia säädösehdotuksia on tarkasteltava pienten yritysten näkökulmasta ja että niitä laadittaessa on järjestelmällisesti ja asianmukaisesti kuultava pk-yritysten edunvalvontajärjestöjä; Alan määrittely 5. Arvostaa komission 3. huhtikuuta 1996 antamaa suositusta pienten ja keskisuurten yritysten määritelmästä ((EYVL L 107, 30.4.1996, s. 4.)), jossa tehdään selvä ero keskisuurten, pienten ja mikroyritysten välille, ja on vakuuttunut, että tämän määritelmän järjestelmällinen käyttö lisää näiden yritysten hyväksi toteutettavien toimien johdonmukaisuutta, tehokkuutta ja näkyvyyttä; 6. Toteaa, että tätä määritelmää ei vielä käytetä kaikissa ohjelmissa (mm. rakennerahastoihin liittyvät ohjelmat) ja että nämä ohjelmat ovat juuri niitä, joissa pk-yritysten osallistumisen on todettu olevan liian vähäistä; 7. Korostaa, että pk-yrityksille annettavaa tukea on pidettävä ensisijaisena myös ohjelmakaudella 2000 - 2006 ja olettaa komission käyttävän omaa suositustaan määritelmästä tätä ohjelmakautta koskevissa ehdotuksissaan ja esittävän määrällisiä ja todennettavia tavoitteita pk-yritysten osallistumisesta näihin ohjelmiin; Tietolähteet, neuvonta ja neuvottelut 8. Kiinnittää huomiota siihen, että on tarpeen, että eri politiikan tasoilla on asianmukaista tietoa pk- yrityksistä, ja pitää tässä yhteydessä myönteisenä pk-yrityksiä koskevan Euroopan tilastojärjestelmän ja Euroopan pk-yritysten seurantakeskuksen tietoja; 9. Korostaa, että näitä teoreettisia tietoja on täydennettävä käytännön kokemuksilla ja havainnoilla ja viittaa tässä yhteydessä pk-yritysten ja Euroneuvontakeskusten hankkimiin tietoihin; 10. Korostaa jälleen, että uskottavan pk-yrityspolitiikan kannalta yleisesti ja tehokkaan sosiaalipolitiikan kannalta erityisesti on välttämätöntä, että erityiset pk-yritysten edunvalvontajärjestöt osallistuvat kaikkiin Euroopan työmarkkinaosapuolten vuoropuhelun vaiheisiin; 11. Pitää myönteisenä sitä, että komissio on Euroopan parlamentin kehotuksesta ilmoittanut aloittaneensa selvityksen tällä hetkellä työmarkkinaosapuolten vuoropuhelua käyvien Euroopan työmarkkinaosapuolten edustavuudesta; toteaa kuitenkin, että tämä ilmoitus annettiin vasta komission 18. syyskuuta 1996 antamassa tiedonannossa sosiaalisen vuoropuhelun kehityksestä yhteisön tasolla (KOM(96)0448 lopull.), ja pahoittelee, että komission 20. toukokuuta 1998 antamassa toisessa tiedonannossa yhteisön tason työmarkkinaosapuolten vuoropuhelun mukauttamisesta ja edistämisestä (KOM(98)0322 lopull.) ei voida vielä ilmoittaa selvityksen tuloksista; 12. Kehottaa neuvoston puheenjohtajavaltiona toimivaa Itävaltaa saattamaan päätökseen Cardiffissa sovitun toimen, eli työmarkkinaosapuolten ja pk-yritysten edustajien Euroopan työmarkkinaosapuolten vuoropuhelun parantamista koskevan kokouksen järjestämisen; Pk-yritysten toimintaympäristö 13. Tukee yleisesti komission lähestymistapaa kannustaa suosituksin, tiedonannoin ja parhaita käytäntöjä vaihtamalla jäsenvaltioita luomaan sekä parempi toimintaympäristö yrittämiselle että parempi hallintojärjestelmä; 14. Kannattaa ehdotuksia sitoviksi toimenpiteiksi tarpeen mukaan niin, että toimivallan jakoa ja toissijaisuusperiaatetta kunnioitetaan, ja pitää tässä yhteydessä myönteisenä ja hyvänä esimerkkinä ehdotusta direktiiviksi maksujen suoritusten määräajoista; 15. Kannattaa sitä, että komissio kannustaa tehokkaasti ja tarpeen mukaan jäsenvaltioita muuttamaan toimintaansa tarvittavalla tavalla aloilla, joilla EU:lla ei ole lainsäädäntövaltaa ja joilla se ainoastaan yhteensovittaa toimia ulkoisesti, jotta pk-yritykset voisivat todella hyötyä yhteensovittamisesta; 16. Kehottaa komissiota pitämään pk-yrityksiin kohdistuvien vaikutusten arviointia täysivaltaisena politiikan toteuttamisen keinona ja ilmoittamaan lainsäädäntöehdotustensa perusteluissa, onko vaikutusten arviointi vaikuttanut ehdotukseen, ja jos on, millä tavoin se on vaikuttanut; Pk-yritysten tukemiseksi tarkoitetut yhteisön ohjelmat ja toimenpiteet 17. Pahoittelee, että yhteensovittamista koskevan kertomuksen osan II eri kohtiin sisältyvät tiedot eivät ole yhtenäisiä ja että kaikissa kohdissa ei ilmoiteta, missä määrin ja minkälaiset (koon ja alan suhteen) pk-yritykset todella hyötyvät niille tarkoitetuista toimenpiteistä; 18. Pahoittelee näin ollen puuttuvia tietoja alueellista tukea koskevissa kohdissa ja useissa pk-yritysten rahoituksen ja luottojen saantia koskevissa kohdissa; 19. Odotti voivansa pitää myönteisenä yksityiskohtaista selvitystä kilpailukyvyn parantamisesta ja TTK-ohjelmiin osallistumisesta ja voivansa todeta yhteensovittamista koskevan kertomuksen perusteella, että ollaan menossa oikeaan suuntaan; joutuu kuitenkin tilintarkastustuomioistuimen 18. marraskuuta 1997 antaman vuosikertomuksen varainhoitovuodelta 1996 ((EYVL C 348, 18.11.1997.)), jonka mukaan komission mainitsemat tiedot eivät ole luotettavia, perusteella kehottamaan komissiota mukauttamaan kertomustensa antamista ja politiikkojaan ja parantamaan yhteensovittamista eri pääosastojen välillä; 20. Ottaa huomioon toimet pk-yritysten ympäristöasioiden hallintajärjestelmän käyttöönoton edistämiseksi, mutta toteaa samalla, että valitettavasti ei arvioida, miten näillä toimilla vaikutetaan ympäristöpolitiikan sisällyttämistä pk-yrityspolitiikkaan koskevien sopimusvelvoitteiden noudattamiseen; 21. Korostaa sekä työnantajien että työntekijöiden asianmukaisen koulutuksen ja opetuksen tärkeyttä pk-yrityksissä ja olettaa, että pk-yritysulottuvuus sisällytetään sopivalla tavalla kaikkiin koulutusohjelmiin ja -toimiin; Päätelmät 22. Kehottaa komissiota ottamaan huomioon nämä asiat seuraavassa yhteensovittamiskertomuksissaan ja tarpeen mukaan toimiaan määritellessään; 23. Viittaa kolmatta monivuotista ohjelmaa pienten ja keskisuurten yritysten (pk-yritysten) hyväksi Euroopan unionissa 1997 - 2000 koskevan neuvoston päätöksen 97/15/EY ((EYVL L 6, 10.1.1997, s. 25.)) 6 artiklaan, jonka mukaan komissiota pyydetään maaliskuun loppuun 1999 mennessä antamaan ulkoinen arviointikertomus pk-yrityspolitiikasta kolmannen monivuotisen ohjelman alkuperäisten tavoitteiden toteutumisen arvioimiseksi, kustannus-hyöty-analyysi ja komission kaikki tämän arvioinnin perusteella välttämättömänä pitämät ehdotukset mukaan lukien;24. Kehottaa puhemiestään välittämään tämän päätöslauselman neuvostolle, komissiolle ja Euroopan työmarkkinaosapuolille, erityinen pk-yritysten edustus mukaan lukien.